آمریکا‌نین پرزیدنتی دونالد ترامپ ایله قوزئی کوره لیدری کیم یونگ، یئنی بیر تاریخی گؤروشمه کئچیریر.
ایکی لیدر آراسین‌داکی گؤروشمه‌نین ویتنامین باشکندی هانوی‌ده، یئرلی واختلا 18.30دا (تورکیه ساعاتی ایله 14.30) باشلایاجاغی و اصل ایجلاسین صاباح ائدیلجگی آچیقلاندی.
2-جی ترامپ-کیم ذیروه‌سینه ساعات‌لار قالا آغ ائودن ائدیلن آچیقلامادا ترامپ‌ین ذیروه پروقرامینا دایر معلومات وئریلیب.
بونا گؤره، ایکی لیدر آراسیندا تخمینن 20 دقیقه داوام ائتمه‌سی پلان‌لاش‌دیریلان تک بتک گؤروشمه‌دن سونرا نماینده هیات‌لری ده ایشتیراک ائدجگی شام یئمگینه کئچیله‌جک.
آغ ائو، ایکی لیدرین صاباحکی ذیروه تقویمی‌نین آیرنتیلارینی ایسه هله پایلاشمادی.
ترامپ‌ین، هانوی‌ده ویتنام پرزیدنتی نگوین فو ترونگ و باش ناظیر نگوین ژوان فوک ایله ده بیر آرایا گلمه‌سی گؤزلنیلیر.
آمریکا پرزیدنتی ترامپ ایله شما‌لی کوره لیدری کیم، 12 ژوئن 2018ده سینگاپوردا کئچیریلن تاریخی ایجلاسدا ایلک دفعه بیر آرایا گلمیش و گئنیش بیر آنلاشمایا ایمضا آتمیشدی.
ترامپ سون چیخیش‌لاریندا کیم ایله چوخ اوغورلو بیر ایجلاس داها ائده‌جک‌لرینی، بونونلا یاناشی شما‌لی کوره‌نین نوکلئر‌دن تمیزلنیلمه‌سی موضوعسوندا تلسیک ائتمه‌یه‌جک‌لرینی دیله گتیرمیشدی.
